wickkiey/tamil-wikipedia-chunked huggingface dataset:
# லெவியாதன்

**லெவியாதன்** (*Leviathan*, ( ; ; ) என்பது யூத டனாக், மற்றும் விவிலிய பழைய ஏற்பாட்டில் குறிப்பிடப்படும் கடல்வாழ் உயிரினம் ஆகும். இச்சொல்லானது இலத்தீன மொழிகளில் உருவத்தில் பெரிய அளவிலான கடல்வாழ் உயிரினங்களையும் பிற உருவத்தில் பெரிய உயிரினங்களையும் குறிப்பிடும் சொல்லாக பயன்படுகின்றது.  
இலக்கியத்தில் (காட்டாக, ஏர்மன் மெல்வில்லின் *மோபி-டிக்*) பெரிய திமிலங்களை குறிக்கிறது. தற்கால எபிரேயத்தில் திமிங்கிலத்திற்கான சொல்லாகவும் இது விளங்குகிறது.  
இதன் உருவம் யோபு 41இல் விரிவாக சித்தரிக்கப்படுகின்றது. இதை திருப்பாடல்கள் (நூல்) 104:26 மற்றும் எசாயா 27:1இல் குறிப்புகள் உள்ளன.
# லெவியாதன் (நூல்)

***லெவியாதன் அல்லது பொதுநலவாய சமயம் மற்றும் குடிமையின் பொருள், வடிவம் மற்றும் அதிகாரம்*** (*Leviathan or The Matter, Forme and Power of a Common Wealth Ecclesiasticall and Civil*) — பொதுவாக ***லெவியாதன்*** எனக் குறிப்பிடப்படும்— நூல் தாமசு ஆபீசால் (1588–1679) எழுதப்பட்டு 1651இல் பதிப்பிக்கப்பட்டதாகும். இதன் தலைப்பு விவிலிய லெவியாதனிடமிருந்து பெறப்பட்டது. இந்த நூல் சமூக கட்டமைப்பையும் சட்டபூர்வ அரசையும் குறித்தானது;இது சமூக உடன்பாட்டுக் கொள்கைக்கான மிகத் தொன்மையான, மிகுந்த தாக்கமுள்ள எடுத்துக்காட்டாக கருதப்படுகிறது. *லெவியாதன்* பன்னாட்டு உறவில் அதிகாரம் குறித்த செவ்வியல் மேற்கத்திய படைப்பாக நிக்கோலோ மாக்கியவெல்லியின் *தி பிரின்சு*க்கு இணையாகக் கருதப்படுகிறது. இங்கிலாந்து உள்நாட்டுப் போரின் போது (1642–1651) எழுதப்பட்ட *லெவியாதன்* சமூக உடன்பாட்டிற்காகவும் முழுமையான இறையாண்மையுள்ள அரசால் ஆளப்படும் தேவையையும் வாதிடுகிறது. உள்நாட்டுப் போர் மற்றும் அதனால் எழுந்த வன்முறை *இயல்நிலை*யும் ("அனைவரும் அனைவருடனும் சண்டை") வலுவான பிளவற்ற அரசால் தவிர்க்க முடியும் என எழுதினார்.
# தாமசு ஆபிசு

**தாமசு ஆபீசு ** (*Thomas Hobbes of Malmesbury*, ஏப்ரல் 5, 1588 – திசம்பர் 4, 1679), சில பழைய நூல்களில் **தாமசு ஆப்சு** (*Thomas Hobbs of Malmsbury*), ஓர் ஆங்கில மெய்யியலாளர் ஆவார். அவரது அரசியல் தத்துவம் குறித்த படைப்புக்களுக்காக மிகவும் அறியப்பட்டவர். அவரது 1651 நூல் *லெவியாதன்* பெரும்பாலான சமூக உடன்பாட்டுக் கோட்பாடு நோக்கில் அமைந்த மேற்கத்திய அரசியல் மெய்யியலுக்கு அடித்தளம் இட்டது.
# காழ்க்கலன் மூலகம்

**அலகிடு எதிர்மின்னி நுண்ணோக்கி** மூலம் எடுக்கப்பட்ட படம்; கீழ்புறம்: **ஊடுருவி எதிர்மின்னி நுண்ணோக்கி** மூலம் எடுக்கப்பட்ட படம் |alt=]]
**** என்பது (ஆங்கிலம்: Vessel element) காழ் இழையத்தின் நான்கு வகை உயிரணுக்களில் ஒன்றாகும். , காழ்க் குழற்போலிகள், காழ்நார்கள், காழ்ப் புடைக்கலவிழையம் முதலிய நால்வகை உயிரணுக்களும் ஒன்றிணைந்து, தொகுப்பாகச் செயற்படுகின்றன. இந்நான்கின் ஒருங்கிணைந்த தொகுப்பானது, தாவரத்திற்குத் தேவையான கனிம உப்புக்களையும், நீரையும் வேரிலிருந்து, தாவரத்தின் பிற பகுதிகளுக்குக் எடுத்து செல்லும் பணியைச் செய்கின்றது.
# காழ்க்கலன் மூலகம்

## கட்டமைப்பு

காழ்க்கலன் மூலகங்களின் முனைகள் துளையுடன் (Perforate) காணப்படுகின்றன. இதனால் இவை துளைகளற்ற காழ்க் குழற்போலிகளிலிருந்து வேறுபடுகின்றன. காழ்க்கலன் மூலகங்கள் காழ்க் குழற்போலிகளிலிருந்து விருத்தியடைந்திருக்கலாம் என நம்பப்ப்படுகின்றது. இவற்றின் உயிரணு அறை, காழ்க் குழற்போலிகளின் உயிரணு அறையைக் காட்டிலும் அகன்றவை. துளைகளுடைய குறுக்கு சுவரினால் பிரிக்கப்பட்டிருக்கும் இவற்றின் உயிரணுக்கள், தாவரத்தின் நீள் அச்சுக்கு இணையாக, ஒன்றின் முனையின் மீது மற்றொன்றாக அமைந்துள்ளன. இவற்றின் முனையில் உள்ள குறுக்கு சுவர் முழுவதுமாக அழியுமாயின் ஒரு பெரிய ஓட்டை கொண்ட துளைத்தட்டு உருவாகிறது. இது ஒற்றைத்துளைத்தட்டு (Simple perforation plate) எனப்படும் . எ.கா. மாஞ்சிஃபெரா. துளைத்தட்டில் பல ஓட்டைகள் காணப்பட்டால், அது பல்துளைத்தட்டு (Multiple perforation plate) எனப்படும். எ.கா. லிரியோடென்ட்ரான். காழ்க்கலன் மூலகங்களின் இரண்டாம் உயிரணுசுவரும் காழ்க் குழற்போலிகளைப் போலவே வளையத்தடிப்பு, சுருள் தடிப்பு, ஏணித் தடிப்பு, வலைத்தடிப்பு அல்லது குழித்தடிப்புடன் காணப்படுகிறது.  
பூக்கும்தாவரங்களில் நீரைக் கடத்தும் முக்கியக்கூறுகளாக, காழ்க்கலன் மூலகங்கள் உள்ளன. இவை வித்துமூடியிலிகளிலும், தெரிடொ-ஃபைட்டா (Pteridophyta) களிலும் காணப்படவில்லை. ஆனால் நீட்டம் (Gnetum) என்ற வித்துமூடியிலித் தாவரத்தில் இவை காணப்படுகின்றன. இவற்றின் முக்கியப் பணி நீரையும், கனிம உப்புக்களையும் கடத்துவதாகும். இது தாவரத்திற்கு வலிமையையும் அளிக்கிறது.
# மரியாவைக் காணிக்கையாக அர்ப்பணித்தல்

**தூய கன்னி மரியாவைக் காணிக்கையாக அர்ப்பணித்தல்** என மேற்கிலும் **மிகவும் தூய இறையன்னை கோவிலுக்குள் நிழைந்தது** என கிழக்கிலும் அறியப்படுவது நவம்பர் 21இல் கத்தோலிக்க திருச்சபை மற்றும் கிழக்கு மரபுவழி திருச்சபைகளின் கொண்டாடப்படும் கிறித்தவ விழாவாகும்.  
இந்த நிகழ்வு புதிய ஏற்பாட்டில் விவரிக்கப்படாத ஒன்றாகும். ஆயினும் இறையேவுதல் உடையது என ஏற்கப்படாத யாக்கோபு நற்செய்தியில் (Gospel of James) இந்நிகழ்வு விவரிக்கப்படுள்ளது. முதிர்ந்த வயதான யோவாக்கிம் மற்றும் அன்னா குழந்தைப்பேறு இல்லாமல் இருந்தனர். வானதூதர் வழியாக மரியாவின் பிறப்பை அறிந்து கடவுளுக்கு நன்றியாக பிறக்கப் போகும் குழந்தையை எருசலேம் கோவிலில் கடவுளுக்கு அர்ப்பணிப்பதாக நேர்ந்து கொண்டனர் என இன்னூல் விவரிக்கின்றது. மரியாவின் பிறப்பு நற்செய்தி (Gospel of the Nativity of Mary) போன்ற இந்நிகழ்வின் பிற்கால விவரிப்புகளில் மரியாவின் மூன்றாம் வயதில் இந்த நிகழ்வு நடந்ததாக குறிக்கின்றது. மரியா கல்வி கற்கவும் கடவுளின் தாயாகும் நிலைக்கு தன்னை தயாரிக்கவும் ஆயலத்திலேயே இருந்தார் என மரபுப்படி நம்பப்படுகின்றது.  
கிழக்கு திருச்சபைகளின் மரபில் *மரியா* (கிரேக்கத்தில் *Μαρία*) அல்லது தேஸ்போயினா (கிரேக்கத்தில் "Δέσποινα") என்னும் பெயருடைய பெண்கள் தங்களின் பெயர் கொண்ட புனிதர் விழாவை (feast day/name day) கொண்டாடும் நாட்களின் இவ்விழா நாளும் ஒன்று.
# மரியாவைக் காணிக்கையாக அர்ப்பணித்தல்

## கலையில்

கலையில் இந்த நிகழ்வை பொதுவாக மரியா தனது பெற்றோரைப் பிரிந்து தனியாக ஆலயப் படிகளில் ஏறி தலைமை குருவை நோக்கி செல்வதைப்போல சித்தரிப்பர்.
# குழந்தை இயேசு பெருங்கோவில் (கோவா)

உடலின் மீபொருள்கள் அடங்கிய பேழை. - குழந்தை இயேசு பெருங்கோவில், கோவா]]  
**குழந்தை இயேசு பெருங்கோவில்** அல்லது **குழந்தை இயேசு பசிலிக்கா** (*Basilica of Bom Jesus*) அல்லது **Borea Jezuchi Bajilika** (கொங்கணி) என்னும் கத்தோலிக்க கிறித்தவ வழிபாட்டிடம் இந்தியாவின் பழைய கோவா நகரில் அமைந்து, உலகப் பாரம்பரியக் களங்களுள் ஒன்றாக புகழ்பெற்று விளங்கும் புனித இடம் ஆகும்.  
இப்பெருங்கோவிலில் இந்தியாவின் திருத்தூதர் என்று அழைக்கப்படுகின்ற புனித பிரான்சிசு சவேரியாரின் உடலின் மீபொருள்கள் மக்களின் பார்வைக்கும் வணக்கத்திற்கும் வைக்கப்பட்டுள்ளன.  
இக்கோவில் இந்தியாவில் போர்த்துகீசியர்களின் தலைநகராக விளங்கிய பழைய கோவா நகரில் அமைந்துள்ளது.
# குழந்தை இயேசு பெருங்கோவில் (கோவா)

## கோவிலின் பெயர் விளக்கம்

குழந்தை இயேசுவுக்கு அர்ப்பணிக்கப்பட்டுள்ள இந்த கத்தோலிக்க கோவிலின் போர்த்துகீசிய பெயர் *Basílica do Bom Jesus* என்பதாகும். போர்த்துகீசிய மொழியில் *Bom Jesus* என்பது "நல்ல இயேசு" என்னும் நேரடிப் பொருள் தரும். அப்பெயரால் "குழந்தை இயேசுவை" குறிப்பது போர்த்துகீசிய வழக்கம்.
# குழந்தை இயேசு பெருங்கோவில் (கோவா)

## இந்தியாவிலேயே முதல் பசிலிக்கா

குழந்தை இயேசுவுக்கு அர்ப்பணிக்கப்பட்ட இத்திருக்கோவில் "பசிலிக்கா" (*Basilica*) என்று கத்தோலிக்க திருச்சபையால் இந்தியாவில் அறிவிக்கப்பட்ட முதல் கோவில் ஆகும். இது இயேசு சபையினரின் உடைமையாக இருந்தது. இக்கோவில் இந்தியாவில் பரோக்கு கலைப் பாணிக்குச் சிறந்த எடுத்துக்காட்டாக விளங்குகிறது.
# குழந்தை இயேசு பெருங்கோவில் (கோவா)

## கோவிலின் வரலாறு

இக்கோவில் கட்டட வேலை 1594இல் தொடங்கியது. கோவில் வேலை முற்றுப் பெற்று, கோவில் 1605 மே மாதத்தில் அர்ச்சிக்கப்பட்டு அர்ப்பணிக்கப்பட்டது. கோவிலை அர்ப்பணித்தவர் அக்காலத்தில் கோவாவின் பேராயராக இருந்த அலேய்சோ தே மெனெசசு (*Dom Aleixo de Menezes*) என்பவர் ஆவார்.
# குழந்தை இயேசு பெருங்கோவில் (கோவா)

## கோவிலின் வரலாறு

### புனித பிரான்சிசு சவேரியாரின் உடல்

இக்கோவிலில்தான் புனித பிரான்சிசு சவேரியாரின் உடல் அழியாநிலையில் உள்ளது. இந்தியாவில் கத்தோலிக்க கிறித்தவ மறையைப் பரப்பிய அவர் (1542-1549) சீனா சென்று அங்கும் கிறித்தவ நற்செய்தியை அறிவிக்க அணியமான வேளையில் சீனாவின் நுழைவாயில் போல் அமைந்த சான்சியான் தீவில் 1552, திசம்பர் 2ஆம் நாள் உயிர்துறந்தார்.  
புனித சவேரியாரின் உடல் முதலில் போர்த்துகீசிய மலாக்காவுக்குக் கொண்டு செல்லப்பட்டது. பின்னர் அவ்வுடல் கப்பல் வழியாக கோவா வந்தடைந்தது. சவேரியாரின் உடல் அடக்கம் செய்யப்பட்ட அதே பசுமை நிலையில் கோவா வந்தடைந்ததாகக் கூறப்படுகிறது.  
கிறித்தவர்களும் பிற சமயத்தவரும் புனித சவேரியாரின் உடலுக்கு வணக்கம் செலுத்த பெரும் எண்ணிக்கையில் அக்கோவிலுக்குச் செல்கின்றனர். அவ்வுடல் ஒவ்வொரு பத்தாண்டிலும் புனிதரின் திருவிழாவன்று மக்கள் பார்வைக்குத் திறந்துவைக்கப்படுவது வழக்கம். இறுதியாக இவ்வாறு பொதுப்பார்வைக்கு வைக்கப்பட்டது 2014ஆம் ஆண்டில் ஆகும்.
# குழந்தை இயேசு பெருங்கோவில் (கோவா)

## கோவிலின் வரலாறு

### சவேரியார் உடலின் அடுத்த காட்சி

புனித சவேரியாரின் உடல் அடுத்த முறையாக 2024ஆம் ஆண்டு நவம்பர் 21ஆம் நாளிலிருந்து 2025ஆம் ஆண்டு சனவரி 5ஆம் நாள் வரை திருப்பயணிகளின் பார்வைக்கும் வணக்கத்திற்கும் வைக்கப்படும் என்று ஏற்கனவே அறிவிக்கப்பட்டுள்ளது.
# குழந்தை இயேசு பெருங்கோவில் (கோவா)

## கோவிலின் வரலாறு

### மிகப் பழைய கோவில்

கோவாவில் அமைந்துள்ள குழந்தை இயேசு பெருங்கோவில் இந்தியாவிலேயே மிகப் பழமையான கிறித்தவக் கோவில்களுள் ஒன்றாகும். கோவிலின் தரை பளிங்குக் கற்களால் ஆனது. கோவிலின் பீடங்கள் அலங்கார முறையில் தங்கமுலாம் பூசப்பட்டு உள்ளன. ஆனால் உள் தோற்றம் எளிமையாகவே உள்ளது.  
இக்கோவிலில் புனித பிரான்சிசு சவேரியாரின் வாழ்க்கை நிகழ்ச்சிகள் சித்தரிக்கப்பட்டுள்ளன. புனித சவேரியாருக்கு அர்ப்பணிக்கப்பட்டுள்ள நினைவுக் கூடமும் அதில் அவருடைய உடலைக் கொண்டுள்ள அலங்காரப் பேழையும் இத்தாலியின் தஸ்கனி பிரதேசத்தின் ஆளுநராக இருந்த மெடிச்சி குடும்பத்தைச் சார்ந்த மூன்றாம் கோசிமோ (*Cosimo III*) என்பவர் வழங்கிய நன்கொடை ஆகும்.
# குழந்தை இயேசு பெருங்கோவில் (கோவா)

## கோவிலின் வரலாறு

### புனித சவேரியார் நினைவுக்கூடம்

சவேரியாரின் நினைவுக்கூடத்தை வடிவமைத்தவர் 17ஆம் நூற்றாண்டைச் சேர்ந்த ஜோவான்னி பத்தீஸ்தா ஃபோஜ்ஜீனி (*Giovanni Battista Foggini*) என்ற இத்தாலியச் சிற்பி ஆவார். அந்தக் கலை வேலைப்பாடு நிறைவுற பத்து ஆண்டுகள் பிடித்தன. சவேரியாரின் உடலைக் கொண்டுள்ள அலங்காரப் பேழை வெள்ளியால் ஆனது.  
கோவிலின் இரண்டாம் மாடியில், சவேரியாரின் கல்லறைக்கு எதிர்ப்பக்கத்தில் ஒரு கலைக்கூடம் உள்ளது. அதில் கோவாவைச் சார்ந்த டோம் மார்ட்டின் என்னும் கலைஞரின் படைப்புகள் காட்சிக்கு உள்ளன..  
இயேசு சபையைச் சார்ந்த கிறித்தவ ஆன்மிக எழுத்தாளர் ஆன்டனி டி மெல்லோ என்பவர் கோவாவைச் சார்ந்தவரே.
# படத்தாளின் வேகம் (கதிரியல்)

ஊடுகதிரியலில் **படத்தாளின் வேகம்** (*film speed*) என்பது அதன் கதிர் உணர்ப் பண்பினைக் ((Sensitivity) குறிக்கும். ஒரு பொருளின் ஊடாகச் சென்று எக்சு-கதிர் படத்தாளினை அடைந்து படிமத்தினைப் பதிவு செய்கிறது. குறைந்த கதிர்களை ஏற்று அதிக ஒளியியல் அடர்த்தியினைக் (Optical density) கொடுக்கும் படத்தாள் அதிக உணர்திறனுடையது எனப்படும். இந்த வகைத் தாள் *வேகத்தாள்* (fast film) எனப்படும். மாறாக அதிக கதிர்களை ஏற்று அதே ஒளியியல் அடர்த்தியைக் கொடுக்கும் தாள் *குறைந்த வேகத்தாள்* (slow film) எனப்படும். இவ்விரண்டிற்கும் இடைப்பட்டது *நடுத்தர வகைத்தாள்* (*medium speed film*) எனப்படும். இந்நிகழ்விற்கு முக்கிய காரணம் வெள்ளி புரோமைடு (silver bromide) படிகங்களின் பருமனளவே ஆகும். இது சாதாரண ஒளிப்படத் தாட்களுக்கும் பொருந்தும். ஆக படத்தாட்கள்  
1. வேகத்தாட்கள்
1. குறைவேகத் தாட்கள்
1. நடுத்தர வேகத்தாட்கள்
என மூன்று வகையில் உள்ளன. அவை தேவைக்கு ஏற்ப தேர்வு செய்யப்படுகின்றன.
# படத்தாளின் வேகம் (கதிரியல்)

## ஆதாரம்

- Medical X ray manual-HPF MFG. CO Ltd.
# பிரபு சாலமன்

**பிரபு சாலமன்** தமிழகத் திரைப்படத்துறையில் ஒரு புகழ்பெற்ற இயக்குனராவார். இவர் தமிழ்நாட்டிலுள்ள நெய்வேலி எனுமிடத்தில் பிறந்தவர், தற்போது சென்னை வளசரவாக்கத்தில் வசிக்கிறார். புனித பால் மெட்ரிகுலேசன் மேல்நிலைப்பள்ளி நெய்வேலியில் தனது பள்ளிக் கல்வியை முடித்தவர். காதல் கோட்டை திரைப்படத்திற்காக நான்கு தேசிய விருதுகளைப் பெற்ற இயக்குநர் அகத்தியன் அவர்களிடம் உதவி இயக்குநராக பணிபுரிந்தவர்.
# பிரபு சாலமன்

## திரைப்பட விபரம்

| ஆண்டு | திரைப்படம் | மொழி | குறிப்பு |
| --- | --- | --- | --- |
| 1999 | *கண்ணோடு காண்பதெல்லாம்* | தமிழ் |  |
| 2001 | *Usire* | கன்னடம் |  |
| 2002 | *கிங்* | தமிழ் |  |
| 2006 | *கொக்கி* | தமிழ் |  |
| 2007 | *Lee* | தமிழ் |  |
| 2009 | *லாடம் (திரைப்படம்)* | தமிழ் |  |
| 2010 | *மைனா (திரைப்படம்)* | தமிழ் | தமிழ் மாநில சிறந்த திரைப்படம் விருது
சிறந்த இயக்குநருக்கான தமிழக அரசு திரைப்பட விருது
விஜய் விருதுகள் (சிறந்த கதை, திரைக்கதை எழுத்தாளர்)
பரிந்துரைக்கப்பட்ட சிறந்த இயக்குநருக்கான பிலிம்பேர் விருது – தமிழ் |
| 2012 | *சாட்டை (திரைப்படம்)* | தமிழ் |  |
| 2012 | *கும்கி* | தமிழ் | சீமா விருது |
| 2014 | *கயல்* | தமிழ் |  |
| 2016 | *தொடரி* | தமிழ் |  |
| 2017 | *ரூபாய்* | தமிழ் |  |
| 2020 | *காடன்* | தமிழ் |  |
| *ஹாதி மேரே சாதி*
*காடன்*
*Aranya* | Hindi
தமிழ்
தெலுங்கு | } |  |
# கண்ணோடு காண்பதெல்லாம் (திரைப்படம்)

***கண்ணோடு காண்பதெல்லாம்*** (*Kannodu Kanbathellam*) என்பது 1999 -ல் வெளிவந்த தமிழ் திரைப்படமாகும். பிரபு சாலமன் இயக்கத்தில் அர்ஜுன், சோனாலி பேந்திரே, சுசேந்திரா மற்றும் ருச்சிதா ஆகியோர் முக்கிய கதாப்பாத்திரங்களில் நடித்திருந்தனர். இசையமைப்பாளர் தேவா படத்திற்கு இசையமைத்திருந்தார்.
# கண்ணோடு காண்பதெல்லாம் (திரைப்படம்)

## கதாப்பாத்திரம்

- **அர்ஜுன்** - **சீதாராம்**
- **சோனாலி பண்டர்** - **கல்யாணி**
- **சுசேந்திரா** - **ஆகாஸ்**
- **ருச்சிதா** - **அகிலா**
- **மணிவண்ணன்**
- **கிரேசி மோகன்** - **முத்துசாமி**
- **அனு மோகன்**
- **கோவை சரளா**
- **நிழல்கள் ரவி**
# லீ (திரைப்படம்)

**லீலாதரன் (எ) லீ** என்பது 2007ல் வெளிவந்த தமிழ் திரைப்படமாகும். இத்திரைப்படத்தினை பிரபு சாலமன் இயக்கியிருந்தார். சிபிராஜ், பிரகாஷ் ராஜ் மற்றும் நிலா ஆகியோர் முக்கிய கதாப்பாத்திரத்தில் நடித்திருந்தனர்.
# லீ (திரைப்படம்)

## கதாப்பாத்திரம்

- சிபிராஜ்
- பிரகாஷ் ராஜ்
- நிலா
# லீ (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "விளையாட்டு வீரனின் வாழ்க்கையில் விளையாடும் அரசியல்தான் லீ!... நல்ல கதையைத் தேர்ந்தெடுத்தவர்கள், திரைக்கதையில் இன்னும் மெனக்கெட்டிருந்தால்... ‘லீ’ அடித் திருக்கும் ‘கில்லி’!" என்று எழுதி மதிப்பெண்களை வழங்கினர்.
# கருப்பசாமி குத்தகைதாரர் (திரைப்படம்)

***கருப்பசாமி குத்தகைதாரர்*** (*Karuppasamy Kuththagaithaarar*) என்பது 2007இல் இயக்குநர் மூர்த்தி இயக்கிய திரைப்படமாகும். இத்திரைப்படத்தில் கரண், மீனாட்சி ஆகியோர் முக்கியக் கதாபாத்திரத்தில் நடித்திருந்தனர். தீனா இசையமைத்திருந்தார்.  
நடிகர் கரண் கதாநாயகனாக நடித்த இரண்டாவது படமாகும்
# கருப்பசாமி குத்தகைதாரர் (திரைப்படம்)

## நடிகர்கள்

- கரண் - ஜெராக்ஸ் (எ) கருப்பசாமி
- மீனாட்சி - ராசாத்தி
- வடிவேலு - படித்துறை பாண்டி
# கருப்பசாமி குத்தகைதாரர் (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "‘காதல்’ படத்துக்குப் பிறகு, கோலிவுட்டின் கோலாகல காதல் களமாகத் திகழும் மதுரையில்தான் படத்தின் மொத்தக் குத்தகையும். நிமிடத்துக்கொரு முறை வெடித்துச் சிரிக்கவைக்கும் காமெடி கலாட்டாக்களுடன் நகரும் முன்பாதி சுவாரஸ்ய சுனாமி... செதுக்க வேண்டிய இடங்களில் இன்னும் கச்சிதமாகச் செதுக்கியிருந்தால், தியேட்டர்களை இன்னும் ஜோராகக் குத்தகைக்கு எடுத்திருப்பான் கருப்பசாமி!" என்று எழுதி மதிப்பெண்களை வழங்கினர்.
# மீனாட்சி (நடிகை)

**பிங்கி சர்க்கார்**, என்பவர் **மீனாட்சி** என்று அறியப்படும் இந்திய நடிகையாவார். இவர் தமிழ், மலையாளத் திரைப்படங்களில் நடித்துள்ளார்.
# மீனாட்சி (நடிகை)

## திரைப்படங்களின் பட்டியல்

| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2007 | *கருப்பசாமி குத்தகைதாரர்* | ராதை | தமிழ் |  |
| 2009 | *தநா-07 அல் 4777* | பூஜா | தமிழ் |  |
| *பெருமாள்* | Dr. அலமு | தமிழ் |  |  |
| *ராஜாதி ராஜா* | தங்கப்பழம் | தமிழ் |  |  |
| *தோரணை* | தமிழ் | சிறப்புத் தோற்றம் |  |  |
| *சட்டம்பிநாடு* | Dr.லட்சுமி | மலையாளம் |  |  |
| 2010 | *மந்திரப் புன்னகை* | நந்தினி | தமிழ் |  |
| *அகம் புறம்* | நதியா | தமிழ் |  |  |
| 2012 | *துப்பாக்கி* | தமிழ் | சிறப்புத் தோற்றம் |  |
| 2014 | *வில்லங்கம்* | படப்பிடிப்பில் | } |  |
# கிட்டி (நடிகர்)

**கிட்டி** (*Kitty (actor*)) (இயற்பெயர்: ராஜா கிருஷ்ணமூர்த்தி) இந்திய திரைப்பட இயக்குநர், தயாரிப்பாளர் மற்றும் நடிகர் எனப் பன்முகம் கொண்டவர் ஆவார். இவர் பெரும்பாலும் தமிழ் திரையுலகில் பணியாற்றியுள்ளார். 1987 ஆம் ஆண்டில் மணிரத்னத்தின் இயக்கத்தில் வெளிவந்த நாயகன் திரைப்படம் இவர் முதன்முதலில் நடித்த படம் ஆகும்.  
கமலகாசனின் சூர சம்காரம் (1988) மற்றும் சத்யா (1988), ரஜினிகாந்தின் பாஷா (1995) மற்றும் மணிரத்னத்தின் பாம்பே (1995) ஆகிய படங்களில் நடித்ததற்காக கிட்டி ஒரு நடிகராக அறியப்படுகிறார்.
# விண்ணக அரசி

, 1645</small>]]  
**விண்ணக அரசி** என்பது தூய கன்னி மரியாவுக்கு கிறித்தவர்களால் குறிப்பாக கத்தோலிக்க திருச்சபை மற்றும் ஒரு சில ஆங்கிலிக்கம், கிழக்கு மரபுவழி திருச்சபைகளின் வழங்கப்படும் பட்டமாகும். 5ஆம் நூற்றாண்டில் நடந்த முதலாம் எபேசு பொதுச்சங்கத்தில் மரியா கடவுளின் அன்னை (*theotokos*) என அறிவிக்கப்பட்டதின் விளைவாக இப்பட்டம் வழங்கப்படலாயிற்று என நம்பப்படுகின்றது.  
இந்த நம்பிக்கை குறித்த கத்தோலிக்க படிப்பினை திருத்தந்தை பன்னிரண்டாம் பயஸின் *Ad Caeli Reginam* என்னும் சுற்று மடலில் விவரிக்கப்பட்டுள்ளது. அதன்படி மரியா விண்ணக அரசி என அழைக்கப்படுவதற்கு காரணம், இயேசு கிறிஸ்து விண்ணக அரசராக இருப்பதுவே ஆகும். இது பண்டைய இசுரயேல் அரச வழக்கம் என்பது குறிக்கத்தக்கது.  
திருஉருவ சித்தரிப்புகளில் 12 விண்மீன்கள் அவரின் தலையில் மணிமுடியாக இருப்பதுபோல அமைப்பது வழக்கம்]]
திருச்சபையினால் அதிகாரப்பூவ அனுமதி பெறுவதற்கு பல நூற்றாண்டுகளுக்கு முன்பே *விண்ணக அரசி* என்னும் பட்டம் கத்தோலிக்க மரபிலும், வேண்டுதல்களிலும், பக்தி முயற்சிகளிலும், கலையிலும் முக்கியப் பங்கு வகிக்கித்து வந்தது.
# ராதாகிருஷ்ணன்

விக்கிப்பீடியாவில் **ராதாகிருஷ்ணன்** என்கிற தலைப்பை உடைய பின்வரும் கட்டுரைகள் உள்ளன.  
- சர்வப்பள்ளி ராதாகிருஷ்ணன் - இந்தியாவின் இரண்டாவது குடியரசுத்தலைவர்
- சி. பி. இராதாகிருஷ்ணன், தமிழ்க பாரதிய ஜனதா கட்சி அரசியல்வாதி
- காகா ராதாகிருஷ்ணன் - தமிழ்த் திரைப்பட நடிகர்
- வி. ராதாகிருஷ்ணன் - இலங்கை அரசியல்வாதி
- கே. இராதாகிருஷ்ணன் (அறிவியலார்) - இந்திய விண்வெளி ஆராய்ச்சி கழகத்தின் (இஸ்ரோ (ISRO)) தலைவர்
- சி. ராதாகிருஷ்ணன், மலையாள எழுத்தாளர்
- பொன். இராதாகிருஷ்ணன் இந்திய பாரதிய ஜனதா கட்சி அரசியல்வாதி
- ரா. ராதாகிருஷ்ணன் (அரசியல்வாதி) (பிறப்பு 1975),
- வெ. இராதாகிருட்டிணன், இந்திய விண்வெளி அறிவியலாளர்
# கைடோ வான் ரோசம்

டெவலப்பர் மாநாடு]]  
**கைடோ வான் ரோசம்** (*Guido van Rossum*) டச்சு நாட்டைச் சேர்ந்த ஒரு கணினியில் நிரலர். இவர் பெருமளவில் பயன்படுத்தப்படும் பைத்தான்(Python) எனும் நிரலாக்க மொழியை உருவாக்கியவர் ஆவார். 2005-ம் ஆண்டு முதல் டிசம்பர் 2012 வரை கூகுள் நிறுவனத்தில் பணியாற்றிய இவர், அதன்பிறகு ஜனவரி 2013 முதல் டிராப்பாக்ஸ்(Dropbox) நிறுவனத்தில் பணியாற்றி வருகிறார்.
# கைடோ வான் ரோசம்

## வாழ்க்கை மற்றும் கல்வி

வான் ரோசம் நெதர்லாந்தில் பிறந்து அங்கேயே வளர்ந்து, அம்சர்டாம் பல்கலைக்கழகத்தில் 1982 ஆம் ஆண்டு கணிதம் மற்றும் கனிணியியல் துறையில் முதுநிலைப் பட்டம் பெற்றார்.
வான் ரோசம் தன் மனைவி கிம் க்னப் ம்ற்றும் மகனுடன் உடன் கலிபோர்னியாவின் பெல்மான்ட் நகரத்தில் வசித்து வருகிறார்.
# கைடோ வான் ரோசம்

## பைத்தான்

பைத்தான்(Python) எனும் நிரலாக்க மொழியை உருவாக்கிய வான் ரோசம் 1996 ல் அதன் தொடக்கத்தைப்பற்றி கீழ்கண்டவாறு கூறுகிறார்:
<blockquote>ஆறு வருடங்களுக்கு முன் டிசம்பர் 1989 ல் கிருஸ்துமஸ் விடுமுறையின் போது பொழுது போக்கிற்காக ஒரு நிரலாக்க மொழித்திட்டத்தை தேடிக் கொண்டிருந்தேன். என்னுடைய அலுவலகம் ... முடியிருந்தது ஆனால் நான் வீட்டில் ஒரு கணினி வைத்திருந்தேன். ஒரு புதிய ஸ்கிரிப்டிங் மொழிக்கு மொழிப்பெயர்ப்பு மென்பொருள் தயார் செய்ய முடிவு செய்தேன். ABC மொழிக்கு சந்ததியான இந்த நிரலாக்க மொழி திட்டத்திற்கு பைத்தான் என பெயரிட்டேன். மான்டி பைத்தான் பிளையிங் சர்க்கஸ் என்ற நாடகத்தின் ரசிகனாக இருந்த காரணத்தினால் புதிய மொழிக்கு பைத்தான் எனப் பெயரிட்டேன்.</blockquote>
# கைடோ வான் ரோசம்

## வேலை

### கூகுள்

2005 ஆம் ஆண்டு முதல் டிசம்பர் 2012 ஆம் ஆண்டு வரை கூகுள் நிறுவனத்தில் வேலை பார்த்தார். அதில் அவரது கவனம் முழுவதும் பைத்தான் மொழி உருவாக்குவதில் இருந்தது.
# கைடோ வான் ரோசம்

## அனைவருக்கும் கணினி மொழி

1999 ஆம் ஆண்டு வான் ரொசம் DARPA விற்கு ஒரு திட்டத்தை சமர்ப்பித்தார்.*Computer Programming for Everybody*, அதில் அவர் பைத்தான் மொழிக்கான இலக்குகளை கூறியிருந்தார்:
- சுலபமாகவும் சக மொழிகளை போல சக்தி வாய்ந்ததாகவும் இருக்க வேண்டும்
- திறந்த மூல மென்பொருள், இதன் வளர்ச்சிக்கு யார் வேண்டுமானாலும் பங்களிக்கலாம்
- ஆங்கில மொழியைப்போல் சுலபமாக புரிந்து கொள்ள முடியும்
- எல்லா வேலைகளுக்கும் பொருந்தக்கூடிய , குறுகிய காலத்தில் தயாரிக்கக் கூடியது
2019 ஆம் ஆண்டு பைத்தான் கிட் ஹப் ( GitHub)மிக பெரிய மென் பொருள் மெலாண்மை வலைதளத்தினால் ஜாவாஸ்கிரிப்ட் அடுத்து இரண்டாவது அதிக பிரபலமான கணினி மொழியாகியது.
# கைடோ வான் ரோசம்

## விருதுகள்

- 2002 ஆம் ஆண்டு பிரஸ்ஸல்ஸ்லில் நடைபெற்ற மாநாட்டில் FOSDEM, வான் ரோசத்திற்கு கட்டற்ற மென்பொருள் அறக்கட்டளை யிடமிருந்து பைத்தான் மொழியாக்கதிற்காக 2001 கட்டற்ற மென்பொருள் முன்னேற்றத்திருக்கான விருது வழங்கப்பட்டது.
- வான் ரோசம் NLUUG விருதினை மே 2003 ஆண்டு பெற்றுக்கொண்டார்
- 2006 ஆம் ஆண்டில் வான் ரோசம் Association for Computing Machinery யினால் புகழ் பெற்ற பொறியாளர் என அங்கிகரிக்கப்பட்டார்
- 2018 ஆம் ஆண்டில் கணினி வரலாற்று அருங்காட்சியத்தின் சக உறுப்பினராக அறிவிக்கப்பட்டார்
- 2019 ஆம் ஆண்டில் CWI வின் Dijkstra Fellow என கவுரவிக்கப்பட்டார்
# குமோன் கல்வி முறை

**குமோன் கல்வி முறை** (*Kumon*) என்பது யப்பானிய நாட்டவரான தோரூ குமோன் (*Toru Kumon*) என்பவரால் உருவாக்கப்பட்ட ஒரு கல்வி முறை ஆகும்.  
இக்கல்வி முறை குறிப்பாக மாணவர்களுக்கு கணிதம், மொழிக் கல்வி ஆகியவற்றைப் புகட்டுவதில் ஈடுபட்டுள்ளது.
# குமோன் கல்வி முறை

## குமோன் கல்வி முறையின் வரலாறு

தோரூ குமோன் என்னும் யப்பானியர் தம்முடைய மகன் பள்ளிக்கூடத்தில் கணிதம் பயில்வதில் சிரமப்படுவதைக் கண்டார். எனவே, குமோன் 1954இல் தாமாகவே மகனுக்குக் கணிதம் பயில்வதில் பயிற்சி அளிக்கத் தொடங்கினார். அதற்காக ஒரு தனி முறையை வகுத்துக்கொண்டார். இதுவே பிற்காலத்தில் "குமோன் கல்வி முறை" என்னும் பெயர் பெற்று, உலகம் முழுவதிலும் பரவலாயிற்று.  
குமோன் 1970இல் "குமோன் கல்வி நிறுவனம்" என்றொரு அமைப்பைத் தொடங்கினார். அதன் பிறகு உலகத்தின் பல பகுதிகளில் "குமோன் மையங்கள்" தொடங்கிச் செயல்படலாயின.  
2012ஆம் ஆண்டில் உலகத்தில் 36 நாடுகளில் 12,900க்கும் அதிகமான குமோன் மையங்களில் சுமார் 12 மில்லியன் சிறுவர்கள் குமோன் கல்வி முறைப்படி கல்வி பயின்றனர்.
# குமோன் கல்வி முறை

## குமோன் பாடத்திட்டம்

கணிதம் மற்றும் மொழிக் கல்வியில் பள்ளிச் சிறுவர்களுக்குப் பயிற்சி அளிப்பது குமோன் கல்வி முறையின் முக்கிய நோக்கம் ஆகும். இது வழக்கமாக பள்ளிச் சிறுவர்கள் பள்ளிக்கூடங்களில் பயிலும் பாடங்களுக்குப் பதிலாக அளிக்கப்படுகின்ற பாடத்திட்டம் அல்ல. மாறாக, பள்ளிக்கூடத்தில் மாணவர்கள் பயிலுகின்ற பாடங்களை இன்னும் நல்லமுறையில் பயில்வதற்குத் துணை செய்கின்ற ஒரு பாடத்திட்டம் ஆகும்.  
கல்வி கற்பதில் எல்லா மாணவர்களும் ஒரே வேகத்தில் செயல்பட முடிவதில்லை என்னும் உண்மையில் அடிப்படையில் எழுந்ததே குமோன் கல்வி முறை. ஒரு குறிப்பிட்ட கட்டத்தில் ஒரு மாணவர் எந்த நிலையை எட்டியுள்ளாரோ அந்த நிலைக்குப் பொருத்தமான வகையில் அவருக்குக் கற்றுக்கொடுத்து, அதற்கு அடுத்த நிலைக்கு அவரை அணியமாக்குவது குமோன் கல்வி முறைக் கொள்கை.  
தேர்ச்சி பெற்ற குமோன் ஆசிரியர்கள் மாணவர்களுக்குப் பயிற்சி அளிப்பார்கள். கணிதத்திலும் சரி, மொழிப் பயிற்சியிலும் சரி, மாணவர்கள் வேகமாக, சரியான விதத்தில் பதில் வழங்குவதற்கு அவர்களுக்குப் பயிற்சி அளிக்கப்படுகிறது.  
ஒவ்வொரு மட்டத்திலும் மாணவர்களுக்குத் தேர்வு நடத்தப்படும். தேர்வில் வெற்றி பெற்றால் மாணவர் அடுத்த நிலைக்குச் செல்வார்.
# மீடியாவிக்கி:Gadget-ProveIt.js

/**
- ProveIt is a reference manager for Wikipedia and any other MediaWiki wiki
- Documentation: https://www.mediawiki.org/wiki/ProveIt
- Source code: https://www.mediawiki.org/wiki/MediaWiki:Gadget-Global-ProveIt.js
- /
function loadProveIt {
mw.config.set( {  
// Local citation templates (without namespace)
'proveit-templates': [
'Citation',
'Cite arXiv',
'Cite AV media',
'Cite book',
'Cite bioRxiv',
'Cite comic',
'Cite encyclopedia',
'Cite episode',
'Cite interview',
'Cite journal',
'Cite magazine',
'Cite news',
'Cite paper',
'Cite press release',
'Cite report',
'Cite sign',
'Cite speech',
'Cite thesis',
'Cite tweet',
'Cite video',
'Cite video game',
'Cite web',
],  
// Supported namespaces, see https://www.mediawiki.org/wiki/Manual:Namespace_constants
'proveit-namespaces': [ 0, 2 ],  
// Automatic edit summary
'proveit-summary': 'Reference edited with ProveIt',
} );  
// Load from the central, global version at MediaWiki.org
mw.loader.load( '//www.mediawiki.org/w/load.php?modules=ext.gadget.Global-ProveIt' );
}  
// Only load when editing
mw.hook( 'wikipage.editform' ).add( editForm => window.ProveIt || loadProveIt );
mw.hook( 've.newTarget' ).add( target => target.constructor.static.name === 'article' && target.on( 'surfaceReady', loadProveIt ) );
# தமிழ் மரபு

**தமிழ் மரபு** என இங்குக் குறிப்பிடப்படுவது தமிழ்மொழியின் மரபு. தொல்காப்பியம் மரபு என்னும் சொல்லாலும், என்ப, என்மனார், மொழிப முதலான சொற்களால் சுட்டியும் தொல்காப்பியர் தம் காலத்துக்கு முன்பு வழக்கத்தில் இருந்த தமிழ் மரபுகளைச் சுட்டிக் காட்டியுள்ளார். தொல்காப்பியர் தமிழை ஆராய்ந்து கூறிய மொழிச்செய்திகள் ஒருவகை. தொல்காப்பியர் காலத்து முன்பிருந்த தமிழ் இலக்கண நெறியாளர் வழியில் தொல்காப்பியர் காலத்தில் வழக்கத்தில் இருந்த மொழிச்செய்திகள் மற்றொரு வகை.  
தொல்காப்பியர் காட்டும் இந்தச் செய்திகள் தமிழின் தொன்மையை விளக்குவன.
# தமிழ் மரபு

## 'மரபு' என்னும் சொல்லாட்சி

'நூன்மரபு' , 'மொழிமரபு' , 'தொகைமரபு' , 'மரபியல்' எனத் தொல்காப்பியத்தில் இயல்களின் பெயர்கள் இடப்பட்டுள்ளன.
# தமிழ் மரபு

## 'என்ப'

தொல்காப்பியர் 'என்ப' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.
- எழுத்துக்கள் [அ] முதல் [ன்] வரை 30 என்ப
- அ இ உ எ ஒ – 5ம் ஓரளபு இசைக்கும் குற்றெழுத்து என்ப
- ஆ ஈ ஊ ஏ ஐ ஓ ஔ – 7ம் ஈரளபு இசைக்கும் நெட்டெழுத்து என்ப என்பன போன்றவை.
# தமிழ் மரபு

## 'என்மனார்'

தொல்காப்பியர் 'என்மனார்' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.
- எழுத்துக்களை இரண்டு மாத்திரைகளுக்கு மேல் ஒலிக்கவேண்டியிருந்தால், அந்த உயிரெழுத்தின் அளபுடைய எழுத்துக்களைக் கூட்டி எழுதி ஒலிக்க வேண்டும் * என்மனார் புலவர்*
- எழுத்தொலி தன் மாத்திரையின் அளவினைக் கடந்து ஒலித்தல் இசையோடு கூடிய நரம்பின் மறையில் (யாழோசைப் பாடலில்) உண்டு என்மனார் புலவர்
- எழுத்தினைத் தனியே ஒலித்தாலும், சொல்லாக்கி ஒலித்தாலும் ஒலியின் அளபு மாறாது என்மனார் புலவர் இப்படிப் பல.
# தமிழ் மரபு

## 'மொழிப'

தொல்காப்பியர் 'மொழிப' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.
- ஔ வரை உள்ள 12 எழுத்துக்களை உயிர் என மொழிப
- ன வரை உள்ள 18 எழுத்துக்களை மெய் என மொழிப
- மெய் ஒலிப்பு நேரம் அரை மாத்திரை என மொழிப என்பன போன்றவை.
# அப்துஸ் சலாம்

**முகமது அப்துஸ் சலாம்** (*Mohammad Abdus Salam*) என்பவர், பாகிஸ்தானிய இயற்பியலாளர் மற்றும் இயற்பியலுக்கான நோபல் பரிசு பெற்றவர். பாகிஸ்தானில் இருந்து நோபல் பரிசு பெற்ற ஒரே ஒரு ஆளுமை இவர் தான். முதன்முதலில் அறிவியலில் நோபல் பரிசு பெற்ற இஸ்லாமியரும் இவரே.
# அப்துஸ் சலாம்

## வரலாறு

அப்துஸ் சலாம் ஜனவரி 29, 1926 இல், பிரிக்கப்படாத இந்தியாவில் சாஹிவால் மாவட்டத்தில் சாண்டோக்தாஸ் எனும் ஊரில் சவுத்ரி முகமது ஹுசைன் மற்றும் ஹாஜிரா ஹுசைன் தம்பதியருக்கு பிறந்தார். இளம் வயதில் படிப்பில் சுட்டியாக இருந்த இவரை ஆசிரியர்கள், பட்டப்படிப்பில் ஆங்கில இலக்கியம் எடுத்து ஆசிரியராக ஆகச் சொன்னார்கள். இவரோ தனக்குக் கணிதத்தில் ஆர்வம் என்று சொல்லி கணிதத்தைப் பாடமாக தேர்வு செய்தார். தனது 14 வயதில், சலாம் பஞ்சாப் பல்கலைக்கழகத்தில் மெட்ரிகுலேஷன் தேர்வில் அதிக மதிப்பெண்கள் எடுத்தார்.  
அப்துஸ் சலாம் பல்துறை வல்லுநராகவும் உருது மற்றும் ஆங்கிலப் புலமை பெற்றவராகவும் இருந்தார். 1994ல் கணிதத்தில் பி ஏ படித்தார். அவர் ஸ்ரீநிவாஸ ராமானுஜத்தின் கணக்குகளையொட்டிப் பல ஆராய்ச்சிகள் செய்தார். அவர் 1946 ல் அரசுக் கல்லூரி பல்கலைக்கழகத்தின் கணிதவியல் தனது எம்.ஏ. பட்டத்தை பெற்றார். அதே ஆண்டில் செயின்ட் ஜான்ஸ் கல்லூரி, கேம்பிரிட்ஜ், பி.ஏ. (ஹானர்ஸ்) படிக்க உதவித்தொகை வழங்கியது. 1949ல் அவர் இயற்பியல் மற்றும் கணிதம் இரண்டிலும் தேர்ச்சி பெற்றார்.  
1950ல் அவர் இயற்பியலில் மிகச் சிறந்த முன் முனைவர் பங்களிப்பிற்காக கேம்பிரிட்ஜ் பல்கலைக்கழகத்தில் ஸ்மித் பரிசு பெற்றார். 1951ல் கேம்ப்ரிட்ஜ் பல்கலைக்கழகத்தில் இயற்பியலில் ஆய்வறிக்கையில் முதுநிலை பட்டம் பெற்றார்.
# அப்துஸ் சலாம்

## நோபல் பரிசு

முகமது அப்துஸ் சலாம், ஷெல்டன் கிளாஷோ, ஸ்டீவன் வெய்ன்பெர்க் (Sheldon Glashow, Steven Weinberg) ஆகிய மூவருக்கும் 1979ம் ஆண்டு நோபல் பரிசு கிடைத்தது. மின்காந்த மற்றும் கதிரியக்கச் சக்திகளின் மின்கதிரியக்கப் பிணைப்பைக் கண்டுபிடித்ததற்காக இம்மூவருக்கும் இந்த விருது வழங்கப்பட்டது.
# அப்துஸ் சலாம்

## அரசுத் துறை பதவிகள்

1960 முதல் 1974 வரை பதினைந்து ஆண்டுகாலம் தொடர்ந்து பாகிஸ்தானின் அறிவியல் ஆலோசகராக இருந்தார் சலாம். செப்டம்பர் 16, 1961 இல் நிர்வாக ஆணை மூலம், விண்வெளி மற்றும் உயர் வளிமண்டலம் ஆராய்ச்சி ஆணையம் நிறுவப்பட்டது. அதில் அப்துஸ் சலாம் முதல் இயக்குநராகப் பணியாற்றினார்.. 1964 ல், அப்துஸ் சலாம் பாக்கிஸ்தான் நாட்டின் IAEA குழு தலைவராகப் பத்தாண்டுகள் பணியாற்றினார்.
# அப்துஸ் சலாம்

## ஆராய்ச்சி சார்ந்த விஷயங்கள்

1972ஆம் ஆண்டில் ஆயுதங்களின் வளர்ச்சி குறித்த ஆய்வையும் சலாம் வழி நடத்தினார்.
# அப்துஸ் சலாம்

## விருதுகள்

- நோபல் பரிசு (1979)
- Copley பதக்கம் (1990)
- ஸ்மித் விருது(Smith)
- ஆடம்ஸ் விருது(Adams)
- நிசான் இ இம்தியாஸ் (Nishan-e-Imtiaz) (1979)
- சித்தரா-இ-பாகிஸ்தான் Sitara-e-Pakistan (1959)
- இயற்பியலில் சிறந்த பங்களிப்புக்கான தங்க பதக்கம் (அறிவியல் Czechoslovak அகாடமி, பராகுவே) (1981)
- 1998ம் ஆண்டில் அந்நாடு அணுப் பரிசோதனைகளை நடத்தியதைத் தொடர்ந்து, பாகிஸ்தான் அரசு அவருக்கு நினைவு தபால் தலைகளை 1998ம் ஆண்டில் வெளியிட்டது.
- அப்துஸ் சலாம் விருது (மேலும் சலாம் பரிசு என அழைக்கப்படும்) இயற்பியல் மற்றும் இயற்கை அறிவியல் உயர் சாதனைகள் மற்றும் பங்களிப்புக்கான விருது நிறுவப்பட்டது.
# அப்துஸ் சலாம்

## மரணம்

நவம்பர் 21, 1996இல் அப்துஸ் சலாம் பிராக்ரஸிவ் மிகையணுக்கரு வாதத்தால் ஆக்ஸ்போர்டு, இங்கிலாந்தில் தனது 70 ஆவது வயதில் இறந்தார். பின்னர் அவரது உடல் பாகிஸ்தான் கொண்டு வரப்பட்டு இறுதி மரியாதை செய்யப்பட்டது.
# வில்பர் சற்குணராஜ்

**வில்பர் சற்குணராஜ்** (*Wilbur Sargunaraj*) இந்தியாவின் தமிழ்நாடு மாநிலத்திலுள்ள மதுரையைச் சேர்ந்த ஒரு இசைக் கலைஞர் ஆவார். இவரது காணொளிகள், யூடியூபில் கிட்டத்தட்ட 3.1 மில்லியன் பார்வையாளர்களைக் கொண்டுள்ளன . இவருடைய "லவ் மேரேஜ்" ஒளிப்பாடல் யூடியூபில் மிகப்பெரிய வெற்றி கண்டுள்ளது.
# வில்பர் சற்குணராஜ்

## வாழ்க்கை

அவரது தந்தை திருநெல்வேலி மாவட்டத்தையும் மற்றும் அவரது தாயார் மதுரை மாவட்டத்தையும் சேர்ந்தவர்கள். அவரது குடும்பம் மதுரை நகரம் வருவதற்கு முன் தனது இளமை பருவத்தில் டார்ஜிலிங், கல்கத்தா, பனராஸ் மற்றும் ஊட்டி போன்ற இடங்களில் இருந்துள்ளார். அவர் லாங் ஐலேண்ட் டிரம்மர், டோம் பாமுலரோ மற்றும் லாஸ் ஏஞ்சல்ஸ் மோதுகை அலெக்ஸ் அகுணா போன்ற அமெரிக்க டிரம்மர்களிடம் தனிப்பட்ட முறையில் பயின்றவறாவர்.
# வில்பர் சற்குணராஜ்

## திரைப்படம்

- சிம்பிள் சூப்பர் ஸ்டார் (தினரப்படம்)
# வில்பர் சற்குணராஜ்

## எப்படி செய்வது கானொளிகள்

1. லுங்கி கட்டுவது எப்படி?
1. கர்நாடக சங்கீதம் பாடுவது எப்படி?
1. மாட்டுவண்டி ஒட்டுவது எப்படி?
# சல்லடைக்குழாய் (தாவரவியல்)

**சல்லடைக்குழாய்** அல்லது **நெய்யரிக்குழாய்** என்பது, உரியத் தொகுப்பை உருவாக்கும், உள் உயிரணுக்களில் ஒன்றாகும். உரியப்பாரன்கைமா, உரியநார்கள் என்பன பிற உட்கூறுகள் ஆகும். கலன்றாவரங்களில் சுக்குறோசு முதலான ஊட்டச்சத்துக்களைக், ஒரு தாவரத்தின் வேண்டும் பகுதிகளுக்கு மேலேயோ அல்லது கீழேயோ கொண்டுசெல்ல இவைகள் உதவுகின்றன.
# சல்லடைக்குழாய் (தாவரவியல்)

## கட்டமைப்பு

சல்லடைக்குழாய் தடித்த முதலாம் உயிரணுச் சுவரைக் கொண்டுள்ளன. இவற்றின் முனைச்சுவர்கள் கிடைமட்டமாகவோ அல்லது சாய்வாகவோ காணப்படும். இந்த முனைச்சுவர்களில், சல்லடையில் உள்ளது போன்ற துளைகள் உள்ளன. எனவே இவை சல்லடைத்தட்டுகள் (Sieve plates)
எனப்படுகின்றன. சல்லடைக்குழாய் கூறுகளின் முனைப்பகுதிகளில், ஒன்றின் மேல் ஒன்றாக அமைந்து சல்லடைக்குழாய்கள் செங்குத்தாக
உள்ளன. முதிர்ந்த சல்லடைக் குழாயில் ̈உட்கரு, சாற்றுக்குமிழி, இரைபோசோம் போன்ற உயிரணு உட்கூறுகள் காணப்படவில்லை. இதில் சுவரை ஒட்டிய சைட்டோபிளாசம்(cytoplasm) மட்டும் உள்ளது.
இது சல்லடைக்குழாயின் சிறப்புப் பண்பாகும். 'ஸ்லைம்' உடலம் என்ற சிறப்பு வகைப் புரதம் காணப்படுகிறது. சைட்டோபிளாச இழைகளின் மூலம் உணவுப்பொருட்கள் ஒரு சல்லடைக் குழாயிலிருந்து அடுத்துள்ள சல்லடைகுழாய்க்கு கடத்தப்படுகின்றன.  
சல்லடைக்குழாய் கூறுகளானது, சல்லடைஉயிரணுகள் மற்றும் சல்லடைக்குழாய்கள் என இருவகையாக வேறுபட்டுள்ளது. தெரிடோஃபைட்டு (Pteridophyta) களிலும், வித்துமூடியிலிகளிலும் சல்லடைஉயிரணுகள் காணப்படுகின்றன. பூக்கும் தாவரங்களில் சல்லடைக் குழாய்கள் காணப்படுகின்றன. சல்லடைஉயிரணுவில், சல்லடை பரம்பு, பக்க சுவர்களில் மட்டுமே காணப்படும். இவ்வுயிரணுகள் ஒன்றின் நுனியின் மீது ஒன்றாக செங்குத்து வரிசையில் அமைந்திருக்கவில்லை.  
மேலும் சல்லடை உயிரணுகள், துணை உயிரணுகளுடன் சேர்ந்து காணப்படுவதில்லை. ஆனால், சல்லடைக்குழாய்கள் ஒன்றின் நுனியின் மீது ஒன்றாக அமைந்து செங்குத்து வரிசையில் காணப்படுகின்றன. இவற்றில் சல்லடைத்தட்டுகள், முனைச் சுவர்களில் காணப்படுகின்றன. மேலும் இவை துணை உயிரணுகளுடன் சேர்ந்து காணப்படுகின்றன. முதிர்ந்த சல்லடைக்குழாய் கூறுகளில். சல்லடைத் தட்டுகளில் உள்ள துளைகள் கேலோஸ் என்னும் பொருளினால் அடைக்கப்படுகின்றன.
# சல்லடைக்குழாய் (தாவரவியல்)

## கட்டமைப்பு

### துணைஉயிரணுக்கள்

துணைஉயிரணுக்கள்(Companion cells) என்பது சல்லடைக்குழாய் கூறுகளோடு சேர்ந்து காணப்படுகின்ற. மெல்லிய உயிரணுச்சுவர் கொண்ட, நீண்ட, சிறப்பான பாரன்கைமா உயிரணுக்கள், துணை உயிரணுக்கள் எனப்படும்.] சல்லடைக்குழாய் கூறுகள் போல இல்லாமல், இந்த துணைஉயிரணுக்களினுள், தெளிவான உட்கரு காணப்படுகிறது. சல்லடைக்குழாயின் பக்கவாட்டு சுவரில் உள்ள குழிகள் மூலம், இத்துணைசெல்கள் சல்லடைக் குழாயுடன் தொடர்பு கொண்டுள்ளன.
உணவுப்பொருட்களை கடத்துவதில் சல்லடைக்குழாய்களுக்கு, இவை துணை புரிகின்றன. இ்ந்த துணைஉயிரணுக்கள், பூக்கும் தாவரங்களில் மட்டுமே காணப்படுகின்றன. ஆனால், தெரிடோஃபைட்டுகளிலும், வித்துமூடியிலிகளிலும் காணப்படுவதில்லை.
# சல்லடைக்குழாய் (தாவரவியல்)

## இக்கட்டுரைகளையும் காணவும்

- இழையம்
- காழ்
- உரியம்
# வலைவாசல்:கருநாடக இசை/டிசம்பர் இசை விழா/2014

- பாரத் கலாச்சார் அமைப்பின் 28ஆவது *மார்கழி மகோத்சவ்*, 13 டிசம்பர் 2014 முதல் 16 சனவரி 2015 வரை நடைபெறுகின்றன விவரம்  
- மியூசிக் அகாதெமியின் நிகழ்ச்சிகள் 15 டிசம்பர் 2014 முதல் 1 சனவரி 2015 வரை நடைபெறுகின்றன. - விவரம்  
- 'இலட்சுமண் சுருதி' நடத்தும் *சென்னையில் திருவையாறு* இசை நிகழ்ச்சிகள், 18 டிசம்பர் 2014 முதல் 25 டிசம்பர் 2014 வரை நடைபெறுகின்றன. - விவரம்
# நீட்டிக்கப்பட்ட மெய்யெண் கோடு

கணிதத்தில் **நீட்டிக்கப்பட்ட மெய்யெண் கோடு** அல்லது **கேண்முறையில் நீட்டிக்கப்பட்ட மெய்யெண் தொகுதி** (*affinely extended real number system*) என்பது மெய்யெண் கணம் (கோடு) **R** உடன் +∞ மற்றும் −∞ என்ற இரு உறுப்புகளை இணைக்கக் கிடைக்கும் எண் தொகுதியாகும். புதிதாக இணைக்கப்பட்ட இரு உறுப்புகளும் (+∞ , −∞) மெய்யெண்கள் அல்ல. +∞ என்பது பெரும்பாலும் ∞ என எழுதப்படுகிறது. கேண்முறையில் நீட்டிக்கப்பட்ட மெய்யெண் தொகுதியின் குறியீடு:  
::**** அல்லது [−∞, +∞].
::<math>\overline{R} = \mathbb{R} \cup \{+\infty, -\infty \}</math>
# நீட்டிக்கப்பட்ட மெய்யெண் கோடு

## கணித அடிப்படைச் செயல்கள்

மெய்யெண் கணம் **R** இன் கணிதச் செயல்களைக் கீழே தரப்பட்டுள்ளவாறு **** க்கும் நீட்டிக்கலாம்:  
:<math>
\begin{align}
a + \infty = +\infty + a & = +\infty, & a & \neq -\infty \\
a - \infty = -\infty + a & = -\infty, & a & \neq +\infty \\
a \cdot (\pm\infty) = \pm\infty \cdot a & = \pm\infty, & a & \in (0, +\infty] \\
a \cdot (\pm\infty) = \pm\infty \cdot a & = \mp\infty, & a & \in [-\infty, 0) \\
\frac{a}{\pm\infty} & = 0, & a & \in \mathbb{R} \\
\frac{\pm\infty}{a} & = \pm\infty, & a & \in (0, +\infty) \\
\frac{\pm\infty}{a} & = \mp\infty, & a & \in (-\infty, 0)
\end{align}
</math>  
இங்கு, "*a* + ∞" என்பது "*a* + (+∞)" , "*a* − (−∞)" இரண்டையும் குறிக்கும். அதேபோல் "*a* − ∞" என்பது "*a* − (+∞)" , "*a* + (−∞)" இரண்டையும் குறிக்கும்.  
ஆனால் ∞ − ∞, 0 × (±∞), ±∞ / ±∞ ஆகியவை வரையறுக்கப்படவில்லை. அவை தேரப்பெறா வடிவங்கள் என அழைக்கப்படுகின்றன.
# நீட்டிக்கப்பட்ட மெய்யெண் கோடு

## இயற்கணிதப் பண்புகள்

**** ஒரு களமாகவோ, வளையமாகவோ, குலமாகவோ அல்லது அரைக்குலமாகக் கூட அமைவதில்லை. ஆயினும் பின்வரும் பண்புகளைக் கொண்டுள்ளது:  
- *a* + (*b* + *c*), (*a* + *b*) + *c* இரண்டும் சமம் அல்லது இரண்டுமே வரையறுக்கப்பட்டிருக்காது.
- *a* + *b*, *b* + *a* இரண்டும் சமம் அல்லது இரண்டுமே வரையறுக்கப்பட்டிருக்காது.
- *a* × (*b* × *c*), (*a* × *b*) × *c* இரண்டும் சமம் அல்லது இரண்டுமே வரையறுக்கப்பட்டிருக்காது.
- *a* × *b*, *b* × *a* இரண்டும் சமம் அல்லது இரண்டுமே வரையறுக்கப்பட்டிருக்காது.
- *a* × (*b* + *c*), (*a* × *b*) + (*a* × *c*) இரண்டும் வரையறுக்கப்பட்டிருந்தால் சமமாக இருக்கும்.
- *a* ≤ *b* மற்றும் *a* + *c* , *b* + *c* இரண்டும் வரையறுக்கப்பட்டிருப்பின்:
::*a* + *c* ≤ *b* + *c*.
- *a* ≤ *b* , *c* > 0, மேலும் *a* × *c* and *b* × *c* இரண்டும் வரையறுக்கப்பட்டிருப்பின்:
::*a* × *c* ≤ *b* × *c*.
# அகவன்கூடு

யில் உள்ள அவுஸ்திரேலிய அருங்காட்சியகத்தில் வைக்கப்பட்டிருக்கும் மனிதனதும், குதிரையினதும் வன்கூடு]]
விலங்குகளின் உடலின் உட்புறமாக அமைந்திருந்து, உடலிற்குத் தேவையான உறுதியையும், ஆதாரத்தையும் வழங்கவல்ல வலுவான, கடினத்தன்மை கொண்ட இழையங்களாலான ஒரு தொகுப்பே **அகவன்கூடு** எனப்படும். பொதுவாக இவை முதுகெலும்பிகளில் எலும்பு, குருத்தெலும்பு என்னும் இரு வகை இணைப்பிழையங்களாலான ஒரு வன்கூடாக இருக்கும். இவை கனிமங்களால் ஆக்கப்பட்ட இழையங்கள் ஆகும். இந்த அகவன்கூடானது உடலை மூடியிருக்கும் தோலிற்குக் கீழாகவோ அல்லது தோலின் பகுதியாகவோ, அல்லது உடலின் ஆழமான பகுதிகளிலோ அமைந்திருக்கும். தோலின் ஒரு பகுதியானது கனிமங்கள் சேர்க்கப்படுவதன் மூலம் பல் போன்ற வன்கூடாகத் திரிபடையும்.  
முளைய விருத்தியின்போது, இந்த இழையங்கள் முதுகுநாண் மற்றும் குருத்தெலும்பு அமைப்பாகக் காணப்படும். அநேகமான முதுகெலும்பி வகை விலங்குகளில், முதுகுநாணானது முள்ளந்தண்டு நிரலாகவும், குருத்தெலும்புகள் ஏனைய எலும்புகள், மற்றும் எலும்புகளை இணைக்கும் குருத்தெலும்புகளாகவும் விருத்தியடையும். சுறா, திருக்கை போன்றவற்றின் அகவன்கூடானது கல்சியம் ஏற்றப்பட்டு எலும்புகளாக மாற்றமடையாத, முழுமையாக குருத்தெலும்புகளாலான வன்கூடாகும்.
# ராசய்யா (திரைப்படம்)

***ராசய்யா*** (*Raasaiyya*) 1995ல் வெளிவந்த தமிழ் திரைப்படமாகும். இதனை பி. கண்ணன் இயக்கியிருந்தார். பிரபுதேவா, ரோஜா, வடிவேலு, ராதிகா, விஜயகுமார் ஆகியோர் முக்கிய கதாப்பாத்திரத்தில் நடித்திருந்தனர்.
# ராசய்யா (திரைப்படம்)

## கதாப்பாத்திரம்

- பிரபுதேவா - ராசய்யா
- ரோஜா செல்வமணி - அனிதா
- விஜயகுமார் - ரத்னவேல்
- ராதிகா - மாதவி
- வடிவேல்
- தலைவாசல் விஜய்
- மா. நா. நம்பியார்
# ராசய்யா (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல்களை கவிஞர் வாலி எழுதியிருந்தார்.  
| **எண்** | **பாடல்** | **பாடகர்கள்** | **வரிகள்** | **நீளம் (m:ss)** |
| --- | --- | --- | --- | --- |
| 1 | திண்டுக்கல்லு | இளையராஜா, எஸ். பி. பாலசுப்பிரமணியம்,அருண் மொழி | வாலி | 5:22 |
| 2 | காதல் வானிலே | எஸ். பி. பாலசுப்பிரமணியம், பிரித்தி உத்தம்சிங் | 5:41 |  |
| 3 | கருவாட்டு | மனோ, சித்ரா | 5:38 |  |
| 4 | மஸ்தானா மஸ்தானா | அருண் மொழி, பவதாரிணி | 5:53 |  |
| 5 | பாட்டு எல்லாம் | மனோ | 6:04 |  |
| 6 | உன்ன நெனச்சு | எஸ். பி. பாலசுப்பிரமணியம்,பிரித்தி உத்தம்சிங் | 5:13 | } |
# ஓடுடைய கணுக்காலி

**ஓடுடைய கணுக்காலிகள்** (Crustaceans) என்பவை மிகவும் கடினமான ஓட்டை தமது புறவன்கூடாகக் கொண்ட கணுக்காலிகளாகும். இவை கணுக்காலி வகைகளில் மிகப்பெரிய குழுவாக இருக்கும் உயிரினங்கள் என்பதால், வகைப்பாட்டியலில் இவை ஒரு தனியான துணைத்தொகுதியாக உள்ளது. இதில் நண்டு, இறால், கல் இறால் போன்ற உயிரினங்கள் அடங்கும்.  
இவை ஏனைய கணுக்காலிகளில் இருக்கும் புறவன்கூட்டை விடவும் மிகக் கடினமான ஓட்டை தமது புறவன்கூடாகக் கொண்டுள்ளமையால் அவற்றிலிருந்து வேறுபடுகின்றன. அத்துடன் இவற்றின் கால்கள் இரண்டாகப் பிரிந்தும், அவ்வாறு பிரிந்த ஒவ்வொரு பகுதியும், தனித்தனி வரிசையில் ஒன்றுடன் ஒன்று பிணைந்த துணைத்துண்டங்களைக் கொண்டுமிருக்கின்றன. ஏனைய கணுக்காலிகளின் கால்கள் இவ்வாறு இரண்டாகப் பிரியாமல் ஒரு வரிசையிலான ஒன்றுடனொன்று பிணைந்த துணைத்துண்டங்களைக் கொண்டவையாக இருப்பதனால் ஓடுடைய இனங்களிலிருந்து வேறுபடுகின்றன.
# நகர்ப்புறவியம்

**நகர்ப்புறவியம்** (Urbanism) என்பது, நகர்ப்புற மக்கள் கட்டிடச் சூழலுடன் கொண்டுள்ள சிறப்பியல்பான தொடர்பாடலைக் குறிக்கிறது. இன்னொரு வகையில் சொல்வதானால், இது, நகர்ப்புற வாழ்வோடு சிறப்பாகப் பிணைந்துள்ள மனநிலை, வழக்காறுகள், மரபுகள், மனப்போக்குகள், உணர்வுகள் போன்றவை ஆகும். நகரங்களின் புவியியல், பொருளாதார, சமூக, பண்பாட்டு வெளிப்பாடுகளையும், கட்டிடச் சூழல் மீது இவை அனைத்தினதும் ஒன்றிணைந்த தாக்கங்களையும் உட்படுத்தி நகரங்களை ஆய்வு செய்யும் துறையாகவும் இது உள்ளது.
# நகர்ப்புறவியம்

## கோட்பாடு

தற்காலத்தில், பல கட்டிடக்கலைஞர்களும், திட்டமிடலாளரும், சமூகவியலாளரும் மக்கள் செறிந்து வாழும் நகர்ப்புறங்களில் மக்கள் எவ்வாறு வாழ்கிறார்கள் என்பது குறித்துப் பல கோணங்களில் இருந்து ஆய்வு செய்து வருகின்றனர். நகர்ப்புறவியம் என்பது ஒரு வாழ்க்கை முறை என்பதைச் சரியாகப் புரிந்துகொள்வதற்கு, நகர்ப்புறவியத்தை நகரத்தின் பௌதீக அம்சத்துடன் அடையாளம் காண்பதை நிறுத்த வேண்டும் எனவும், மேலெழுந்தவாரியான எல்லைகளுக்கும் அப்பால் சென்று, தொழில்நுட்ப, தொலைத்தொடர்பு வளர்ச்சிகள் எவ்வாறு நகர வாழ்க்கை முறையை நகரங்களுக்கும் அப்பால் விரிவாக்கியுள்ளன என்பதைக் கவனத்தில் கொள்ளவேண்டும் எனவும் லூயிசு வர்த் (Louis Wirth) என்பவர் கூறுகிறார்.
# நகர்ப்புறவியம்

## கோட்பாடு

### நகர்ப்புறவியத்தின் பல்வேறு வடிவங்கள்

பால் நாக்சு (Paul Knox) என்பவர் தான் எழுதிய *நகரங்களும் வடிவமைப்பும்* *(Cities and Design)* என்னும் நூலில் தற்கால நகர்ப்புறவியத்தின் பல போக்குகளில் ஒன்றாக "அன்றாட வாழ்க்கையை அழகுள்ளது ஆக்கல்" என்பதைக் குறித்துள்ளார். அலெக்சு கிறீகர் (Alex Krieger) என்பவர் நகரத் திட்டமிடல், வடிவமைப்பு என்பன தொடர்பான வல்லுனர்கள், எவ்வாறு வேலை செய்கிறார்கள் என்பது குறித்து அறிந்து கொள்வதற்காக நகர்ப்புறவியக் கோட்பாடுகளை ஆய்வு செய்துள்ளார். இவர் தற்காலத்தில் நகர்ப்புறவியம் பத்து விதமான வழிகளில் பயன்படுத்தப்படுவதை அடையாளம் கண்டுள்ளார். அவையாவன:
1. திட்டமிடலுக்கும் கட்டிடக்கலைக்கும் இடையிலான இணைப்பு
1. பொதுக் கொள்கையில் வடிவ-அடிப்படையிலான வகைப்பாடு
1. நகரக் கட்டிடக்கலை
1. நகர வடிவமைப்பை மீளமைப்பு நகர்ப்புறவியமாகக் கொள்ளல்
1. நகர வடிவமைப்பை இட உருவாக்கத்துக்கான கலையாகக் கொள்ளல்
1. நகர வடிவமைப்பைத் சூட்டிகை வளர்ச்சியாகக் (smart growth) கொள்ளல்
1. நகர உட்கட்டமைப்பு
1. நகர வடிவமைப்பை நிலத்தோற்ற நகர்ப்புறவியமாகக் கொள்ளல்
1. நகர வடிவமைப்பைத் தொலைநோக்கு நகர்ப்புறவியமாகக் கொள்ளல்
1. நகர வடிவமைப்பைச் சமூகச் சார்பு வாதமாகக் கொள்ளல்
# சரவணப் பொய்கை

முருகனின் ஆறுபடை வீடுகளில் மூன்றாம் படைவீடான திரு ஆவினன் குடியில் முருகன் **குழந்தை வேலப்பர்** என்ற பெயரில் அழைக்கப்படுகிறார். இத்தலத்தின் தீர்த்தம் **சரவணப் பொய்கை**யாகும். இந்த சரவணப் பொய்கையானது மற்றப் படைவீடுகளில் உள்ள தலதீர்த்தங்களைப் போன்று சதுர வடிவிலோ, வட்ட வடிவிலோ இல்லாமல் கிணறு போன்று அமைந்துள்ளது.  
இதனைத் திருப்பூர் மாவட்டம், உட்மலை வட்டம், வீதம்பட்டி வருவாய் கிராமத்தின் உட்கடைக் கிராமமான பொம்மநாயக்கன் பட்டியைச் சேர்ந்த **சட்டி சாமி** என்கிற சாது திருப்பணி செய்துள்ளார் என இங்குள்ள கல்வெட்டு (படம்-2) தெரிவிக்கிறது.
# பூட்ஸ்டிராப் (தோற்றத்திற்கான கட்டமைப்பு)

**பூட்ஸ்டிராப் (Bootstrap) ** என்பது இணையதளங்கள், இணையவழிப் பயன்பாடுகள் ஆகியவற்றில் பயன்படுத்தக் கூடிய இலவச கருவிகளின் தொகுப்பு. இவை எச்.டி.எம்.எல், சி. எஸ். எஸ் ஆகியவற்றைச் சார்ந்து இயங்கக் கூடிய வடிவமைப்பு வார்ப்புருக்களாகும். இவற்றைக் கொண்டு வலைத்தளங்களில் பல வசதிகளைப் பயன்படுத்தலாம். இதைப் பயன்படுத்தினால், பயனரின் கருவிக்கேற்ப வலைத்தளங்களின் வடிவமைப்பு மாறி, எடுப்பான தோற்றம் தரும் என்பது குறிப்பிடத்தக்கது. இதனை டுவிட்டர் நிறுவனம் வெளியிட்டது.  
இதுவே கிட்ஹப் தளத்தில் பரவலான திட்டம். . நாசாவின் இணையதளத்திலும் இது பயன்படுத்தப்பட்டுள்ளது.
# பூட்ஸ்டிராப் (தோற்றத்திற்கான கட்டமைப்பு)

## வரலாறு

இணையதளங்களில் கருவிகள் வெவ்வேறாக இருந்தமையால் சிக்கல் எழுந்தது. இதற்கான தீர்வுகாண, டுவிட்டரில் பணியாற்றிய மார்க் ஓட்டோ, ஜேக்கப் தார்ன்டன் ஆகியோர் பூட்ஸ்டிராப் என்னும் கருவியை வடிவமைத்தனர்.
# பூட்ஸ்டிராப் (தோற்றத்திற்கான கட்டமைப்பு)

## வசதிகள்

பூட்ஸ்டிராப், எச்.டி.எம்.எல் 5, சி.எஸ்.எஸ் 3 ஆகியவற்றுடன் இயங்காது.
பெரும்பாலான வலை உலாவிகளில் இயங்கும் வண்ணம் வடிவமைக்கப்பட்டுள்ளது. இதனை இதன் தளத்தில் இருந்து இலவ்சமாக பதிவிறக்கி, உங்கள் கணினியில் பயன்படுத்தலாம்.  
இது 2.0 என்ற பதிப்பில் வெளியானது. இது கட்டற்ற மென்பொருள் என்பதால், விரும்பும் யாவரும் இதன் வளர்ச்சியில் பங்களிக்கலாம். இதன் ஆவணங்கள் பல மொழிகளில் மொழிபெயர்க்கப்பட்டுள்ளன.
# வார்ப்புரு:அகவன்கூடு

<imagemap>
Image:Skeletons.png|படத்திலுள்ள ஒவ்வொரு வன்கூட்டின் மேல் அழுத்தும்போதும், இணைய உலாவியானது பொருத்தமான கட்டுரைக்கு இட்டுச் செல்லும்|
rect 0 0 33 110 மனிதர்
rect 76 62 104 92 மனித மண்டையோடு
rect 35 88 76 120 Australopithecus
rect 92 86 125 113 நியண்டர்தால் மனிதன்
rect 104 113 140 138 Chimpanzee
rect 141 106 166 127 Baboon
rect 129 56 196 103 Colobinae
rect 274 1 323 114 கொரில்லா
rect 174 2 269 52 காட்டுப்பன்றி
rect 36 1 173 74 பசு
rect 0 116 83 176 சிங்கம்
rect 85 140 128 165 ஓநாய்
rect 0 177 85 230 குதிரை
rect 130 121 231 236 யானை
rect 188 95 232 119 ஆடு
rect 206 53 268 95 Hippopotamidae
rect 274 111 322 153 ஒட்டகம்
rect 252 173 292 251 கங்காரு
rect 230 164 253 224 மறிமான்
rect 192 270 271 314 Walrus
rect 275 284 319 320 வௌவால்
rect 91 399 324 433 திமிங்கிலம்
rect 82 238 111 319 கழுகு
rect 84 189 129 235 True parrot
rect 112 239 144 317 கோழி
rect 145 295 183 314 சேவல்
rect 146 270 190 291 தூக்கான் பறவை
rect 149 241 187 269 Casuariidae
rect 293 190 322 253 பென்குயின்
rect 39 232 74 323 Crane
rect 0 258 38 290 பறவை
rect 0 291 41 373 பாம்பு
rect 120 319 158 340 Crotalinae
rect 121 341 159 363 Boa constrictor
rect 171 322 307 357 Crocodile
rect 193 247 279 266 பல்லியோந்திகள்
rect 42 325 82 377 Turtle
rect 83 320 123 363 தவளை
rect 230 439 323 474 சாலமாண்டர்
rect 245 357 323 391 Perch
rect 89 359 243 392 Sturgeon
rect 1 379 71 417 Triggerfish
rect 113 431 182 473 திருக்கை
rect 0 439 115 472 Esox
desc bottom-
</imagemap><noinclude>  
</noinclude>
# Module:Portal
# Module:Portal/images

--[==[ This is the "A" list of portal image names. It contains a list of portal images for use with Module:Portal
]==]  
return {
["புவியியல்"] = "Terrestrial globe.svg",
["பரதநாட்டியம்"] = "Indian-dancer-nataraja.png",
["அறிவியல்"] = "Nuvola apps kalzium.svg",
["தமிழீழம்"] = "Location Tamil Eelam territorial claim.png",
["இந்து சமயம்"] = "Om.svg",
["சைவம்"] = "Tripundra.PNG",
["வைணவம்"] = "வைணவச் சின்னம்.jpg",
["கிறித்தவம்"] = "Christianity_symbols_Cross_Ichthys.svg",
["விவிலியம்"] = "Bible.malmesbury.arp.jpg"
}
# வி. ஆர். கிருஷ்ணய்யர்

**வி. ஆர். கிருஷ்ணய்யர்** (15 நவம்பர் 1914-4 டிசம்பர் 2014) , இந்தியாவின் உச்ச நீதிமன்ற நீதிபதியாக பணியாற்றி ஓய்வு பெற்றவர். மேலும் வழக்குரைஞர், சட்டமன்ற உறுப்பினர், மாநில அமைச்சர், உயர் நீதிமன்ற நீதிபதி, மனித உரிமைச் செயல்பாட்டாளர் எனப் பல பொறுப்புகளை இவர் வகித்துள்ளார். இவருக்கு இந்திய அரசால் 1999 ஆம் ஆண்டு பத்மவிபூஷன் விருது வழங்கப்பட்டது.
# வி. ஆர். கிருஷ்ணய்யர்

## பிறப்பும், ஆரம்ப வாழ்க்கையும்

அன்றைய சென்னை மாகாணத்தின் ஒரு பகுதியான கேரளத்தின் பாலக்காட்டில் அவர் பிறந்தார். அவரின் குடும்பம் கேரளத்தின் குயிலாண்டிக்கு இடம்பெயர்ந்தது. புகழ்வாய்ந்த ஒரு வழக்குரைஞரின் மகனாக வளர்ந்த அவர், அண்ணாமலைப் பல்கலைக்கழகத்திலும் பின் சென்னை சட்டக் கல்லூரியிலும் கல்வியை முடித்தார். பிறகு, வழக்குரைஞராக மலபார், கூர்க் உள்ளிட்ட பகுதிகளில் பணிபுரிந்தார். அந்தக் காலகட்டத்தில் பொதுவுடைமை மற்றும் தொழிற்சங்க இயக்கத்தவருக்கு அவர் தொடர்ந்து வாதாடிவந்தார். இந்தியா விடுதலை அடைந்த சமயம், பொதுவுடைமை இயக்கம் தடைசெய்யப்பட்டிருந்தது. கிருஷ்ணய்யர் தொடர்ந்து கம்யூனிஸ்ட்டுகளின் மீது போடப்பட்ட வழக்குகளில் வாதிட்டதால், கோபத்துடன் இருந்த காவல் துறையினர், தலைமறைவு கம்யூனிஸ்ட்டுகளுடன் தொடர்பிருப்பதாகப் பாதுகாப்புச் சட்டத்தின்கீழ் 1948 மே மாதத்தில் வழக்குப் பதிவுசெய்து, அவரைக் கைதுசெய்து கண்ணனூர் சிறையில் அடைத்தது. சிறையின் அவலங்களையும், கைதிகளின் நிலையையும் அவர் நேரடியாக உணர இது உதவியது.
# வி. ஆர். கிருஷ்ணய்யர்

## பொதுவுடைமை இயக்கத்தில் பங்கு

பொதுவுடைமை இயக்கத்தின் மீதான தடை நீக்கப்பட்டு, அவர்கள் 1952 தேர்தலில் போட்டியிட்டபோது, வி. ஆர். கிருஷ்ணய்யர் குத்து பரம்பா சட்டமன்றத் தொகுதியில் சுயேச்சையாக நின்று, பொதுவுடைமை இயக்கத்தின் ஆதரவில் வெற்றிபெற்று, சென்னை மாகாணச் சட்டமன்ற உறுப்பினர் ஆனார். மலபார் பகுதியிலிருந்து தேர்ந்தெடுக்கப்பட்டிருந்த போதும், ஒட்டுமொத்த சென்னை மாகாணப் பிரச்சினைகளுக்காக அவர் குரலெழுப்பினார். பஞ்சத்தால் பாதிக்கப்பட்ட ஆந்திரத்தின் ராயல்சீமா மக்களுக்குக் கஞ்சித் தொட்டி நிர்வகிப்பது குறித்தும், மலபார் நெசவாளர்களின் நிலைகுறித்தும் சட்டமன்றத்தில் அவர் குரலெழுப்பினார். பஞ்சத்தையும் வறுமையையும் மக்கள் எதிர்கொண்ட நிலையில், அன்றைய முதல்வர் ராஜாஜி, அரசு ஊழியர்களுக்குக் கூடுதல் சலுகை அறிவித்தார். அரசு ஊழியர்களைக் கைக்குள் வைத்துக்கொள்ள சலுகை அறிவிக்கும் ஆங்கிலேய அரசின் தொடர்ச்சியாக சுதேசி அரசும் இருப்பதை, வி. ஆர். கிருஷ்ணய்யர் 1952 ஜூலையில் சட்டமன்றத்தில் நிகழ்த்திய உரை சுட்டிக்காட்டியது.
# வி. ஆர். கிருஷ்ணய்யர்

## முதல் கம்யூனிஸ்ட் அரசாங்கத்தில் அமைச்சர்

மொழிவாரி மாநிலங்கள் பிரிக்கப்பட்ட பின்பு, கேரள மாநிலத்தில் 1957-ல் அவர் தலைச்சேரி சட்டமன்றத் தொகுதியில் மீண்டும் தேர்ந்தெடுக்கப்பட்டார். 1957 முதல் 1959 வரை ஆட்சிபுரிந்த ஈ. எம். எஸ். நம்பூதிரிபாட் தலைமையிலான கம்யூனிஸ்ட் அரசாங்கத்தில், சட்டம், சிறை நிர்வாகம், உள்துறை, மின்சாரம் மற்றும் நீர்ப்பாசனம், சமூக நலத் துறை அமைச்சராகவும் பதவிவகித்தார். இந்தக் காலகட்டத்தில் தமிழகத்தில் காமராஜர் முதல்வராக இருந்தார். பாசனத் துறை அமைச்சராக இருந்த சி.சுப்பிரமணியம், கோவை மாவட்ட விவசாயிகளின் பாசனத்துக்கும், மக்களின் குடிநீர்த் தேவைக்கும் ஒரு திட்டத்தை முன்மொழிந்தார். கேரளத்தில் மேற்கு நோக்கிப் பாயும் ஆறுகளைக் கிழக்குப்புறமாகத் திருப்பிவிட்டுத் தமிழகமும் கேரளமும் சேர்ந்து பயன்பெறுவதற்கான பரம்பிக்குளம் திட்டம்தான் இது. கேரள முதல்வர் நம்பூதிரிபாடும் வி. ஆர். கிருஷ்ணய்யரும் இதற்குச் சம்மதித்தனர். ஆனால், கேரளத்தின் அப்போதைய எதிர்க்கட்சியான காங்கிரஸ், வி. ஆர். கிருஷ்ணய்யர் தமிழர் என்பதால், தமிழகத்துக்கு ஆதரவாகச் செயல்படுவதாகக் கூறிப் பிரச்சினையை ஏற்படுத்தினர். காமராஜர் தலையீட்டால் பிரச்சினை பெரிதாகாமல் திட்டம் நிறைவேறியது. இந்தக் காலகட்டத்தில் கேரளாவில், சிறியதும் பெரியதுமான நீர்ப்பாசனத் திட்டங்கள் பலவற்றைத் தொலைநோக்குப் பார்வையோடு வி. ஆர். கிருஷ்ணய்யர் திட்டமிட்டார். ‘உழைப்பு தானத் திட்டம்’ என்ற பெயரில், இன்றைய நூறு நாள் வேலைத் திட்டம் போல, தினம் ரூ 50 கூலி தரும் திட்டம் செயல்பட ஆலோசனை வழங்கினார். மேலும், சட்ட அமைச்சர் என்ற அளவில், வரதட்சிணை ஒழிப்புச் சட்டத்தை நாட்டிலேயே முதல்முறையாக அவர் அறிமுகம் செய்தார். சிறை சீர்திருத்தம் உள்ளிட்ட ஜனநாயகச் செயல்பாடுகள் பலவும் மேற்கொள்ளப்பட்டன. சிறைக் கைதிகள் கண்ணியத்தோடு நடத்தப்பட, பல்வேறு நடவடிக்கைகளை மேற்கொண்டார்.
# வி. ஆர். கிருஷ்ணய்யர்

## நீதிமன்றப் பணிகள்

1959-ல் அவர் பங்கேற்றிருந்த மந்திரி சபை நேருவால் கலைக்கப்பட்டது. அதன் பின் 1960-ல் சட்டமன்றத் தேர்தலில் போட்டியிட்டார். ஏழு வாக்குகளில் காங்கிரஸ் வேட்பாளரிடம் தோல்வியைத் தழுவினார். அந்தத் தேர்தலில் முறைகேடுகள் நடந்திருப்பதையும் வாக்களிக்கும் வயதே வராதவர்களை வைத்துக் கள்ள ஓட்டுகள் போடப்பட்டிருப்பதையும் அறிந்து, அதற்கு எதிராக உயர் நீதிமன்றத்தில் வழக்குத் தாக்கல்செய்தார். இரண்டரை ஆண்டுகள் கழித்து, இறுதியில், ஐந்து வாக்கு வித்தியாசத்தில் கிருஷ்ணய்யர் வெற்றிபெற்றதாக நீதிமன்றம் அறிவித்தது. மீண்டும் சட்டமன்றம் சென்றார். இந்தச் சூழலில் இந்திய கம்யூனிஸ்ட் கட்சியிலிருந்து முக்கியத் தலைவர்கள் பிரிந்து மார்க்சிஸ்ட் கம்யூனிஸ்ட் கட்சி துவங்கியதும், கட்சி பிளவுபட்ட சூழலில் 1965-ல் தேர்தலைச் சந்தித்து வி. ஆர். கிருஷ்ணய்யர் தோல்வியடைந்தார். அதன் பின்பு, அரசியலிலிருந்து விலகி உயர் நீதிமன்ற வழக்குரைஞராகப் பணிபுரிய ஆரம்பித்தார். 1968-ல் உயர் நீதிமன்ற நீதிபதியாக வி. ஆர். கிருஷ்ணய்யர் பொறுப்பேற்றார். உயர் நீதிமன்ற நீதிபதிகள் நடந்து வரும்போது செங்கோல் ஏந்தி 'உஸ்' என்று ஒலி எழுப்பி, ஊழியர் ஒருவர் நீதிபதிக்கு முன்னே வரும் பழக்கம் இன்னமும் நடைமுறையில் உள்ளது. ஆங்கிலேய நீதிபதிகள், இந்தியர்களைக் காட்டிலும் தாங்கள் உயர்ந்தவர்கள் என்று காட்டுவதற்காகப் பின்பற்றிய அந்த வழக்கம் சனநாயக சமூகத்துக்கு ஏற்றதல்ல என்று வி. ஆர். கிருஷ்ணய்யர் அதை மறுத்தார்.
# வி. ஆர். கிருஷ்ணய்யர்

## நெருக்கடி நிலை காலம்

1971-ல் மத்திய சட்ட கமிஷன் உறுப்பினராக அவர் தேர்வுசெய்யப்பட்டார். பின் 1973-ல் உச்ச நீதிமன்ற நீதிபதியாக நியமிக்கப்பட்டார். 1975-ல், அன்றைய பிரதமர் இந்திரா காந்தியின் ரேபரேலி தேர்தல் தொடர்பான வழக்கு, உச்ச நீதிமன்றத்தில் நீதிபதி வி. ஆர். கிருஷ்ணய்யர் முன் வந்தது. இந்திரா காந்தி பிரதமராகத் தொடரலாம் என்றும் ஆனால், நாடாளுமன்றத்தில் அவர் வாக்களிக்க முடியாது என்றும் தீர்ப்பளித்தார். இந்தத் தீர்ப்பால் ஆறு மாதத்தில் மீண்டும் தேர்தலைச் சந்திக்க வேண்டிய கட்டாயம் இந்திரா காந்திக்கு உருவானது. இதன் தொடர்ச்சியாகத்தான், 1975 ஜூன் 24-ம் தேதி நெருக்கடி நிலையை அவர் அறிவித்தார்.